แก้ไอด้วยวิธีอื่นๆ แก้ไอด้วยสูตรยาสมุนไพร แก้ไอด้วยยา
อาบน้ำอุ่นจากฝักบัวแล้วสูดไอน้ำเข้าไป จะช่วยสลายการอุดตันในจมูกที่ไหลลงสู่อกและก่อให้เกิดอาการไอได้ นอกจากนั้นยังช่วยเพิ่มความชุ่มชื้นในอากาศที่แห้งซึ่งทำให้ไอได้เช่นกัน อาจเปิดเครื่องทำความชื้นในตอนกลางคืนและหายใจจากไอน้ำอุ่นๆ  วิธีนี้จะได้ผลกับอาการไอจากไข้หวัด ภูมิแพ้ และหอบหืด เครื่องทำความชื้นต้องนำมาทำความสะอาดบ่อยๆ ไม่เช่นนั้นอาจก่อให้เกิดอันตรายมากกว่าเดิมได้ เชื้อราหรือแบคทีเรียอาจก่อตัวภายในเครื่องและถ่ายเทออกมาในอากาศพร้อมกับไอน้ำก็ได้ ตามสัญชาตญาณเราอาจจะเริ่มไอโขลกๆ หนักๆ ทันทีที่รู้สึกว่ากำลังจะไอไม่หยุด แต่การค่อยๆ ไอให้หนักขึ้นจะช่วยให้หยุดไอเร็วขึ้น วิธีนี้จะมีประโยชน์กับอาการไอมีเสมหะเป็นพิเศษ เมื่อเริ่มไอเป็นชุด ให้เริ่มด้วยการไอเบาๆ การไอแบบนี้จะไม่ก่อให้เกิดเสมหะ เมื่อไอเบาๆ หลายๆ ครั้งแล้วก็ไอแรงๆ หนึ่งครั้ง การไอเบาๆ จะช่วยเคลื่อนเสมหะขึ้นมาส่วนปลายของทางเดินหายใจและการไอแรงๆ จะช่วยขับเสมหะออกมา การไอในวิธีนี้นั้นจะช่วยป้องกันไม่ให้คอระคายเคืองมากขึ้น การระคายคอนั้นจะทำให้ไอมากขึ้น ดังนั้นการลดอาการระคายเคืองก็จะช่วยให้หายไอได้เร็วขึ้น อาการไอเรื้อรังนั้นเกิดจากหรือแย่ลงจากเสมหะที่เพิ่มขึ้น สิ่งรที่ควรหลีกเลี่ยงที่สุดคือการสูบบุหรี่ น้ำหอมและสเปรย์ปรับอากาศในห้องน้ำนั้นเป็นที่รู้กันดีว่าเป็นตัวกระตุ้นอาการไอเรื้อรัง และควรหลีกเลี่ยงการใช้อย่างน้อยในช่วงที่มีอาการไอ หากต้องการให้หายไอเร็วขึ้น การใช้น้ำผึ้งเป็นวิธีที่มีประสิทธิภาพมากในการแก้ไอและทำให้ชุ่มคอ ผลการศึกษาหลายแห่งพบว่าน้ำผึ้งมีฤทธิ์บรรเทาอาการไอได้อย่างน้อยก็พอๆ กับยาตามร้านขายยาทั่วไปและบางครั้งก็ดีกว่า น้ำผึ้งช่วยเคลือบและให้ความชุ่มชื้นกับต่อมผลิตเสมหะ ซึ่งจะเป็นประโยชน์มากในเวลาก่อนนอน หากอาการไอนั้นทำให้หลับยาก  น้ำผึ้งดีต่อทั้งผู้ใหญ่และเด็ก แต่ไม่ควรให้เด็กอายุต่ำกว่า 1 ขวบกินน้ำผึ้ง เพราะอาจมีความเสี่ยงที่จะเกิดโรคโบทูลิซึม (botulism) (โรคความผิดปกติทางระบบประสาทที่เกิดขึ้นเฉียบพลัน ซึ่งเกิดจากการได้รับพิษทางอาหาร)  เราสามารถกินน้ำผึ้งเปล่าๆ ได้เลย ลองกินน้ำผึ้ง 1 ช้อนโต๊ะ ทุกๆ 2-3 ชั่วโมง หากไอเรื้อรังให้ลองอีกทางคือผสมน้ำผึ้ง 1 ช้อนโต๊ะหรือมากกว่านั้น ในชามะนาวอุ่นๆ บางผลการศึกษากล่าวว่า น้ำผึ้งนั้นได้ผลเทียบเท่าสารแก้ไอจำพวก เดกซ์โทรเมทอร์แฟน (dextromethorphan) ซึ่งเป็นส่วนประกอบที่พบได้ในยาแก้ไอทั่วไป ชารากชะเอมนั้นจะช่วยบรรเทาทางเดินหายใจ ลดอาการระคายคอ และลดเสมหะ วิธีคือเติมรากชะเอมแห้ง 2 ช้อนโต๊ะลงในแก้วและเทน้ำเดือดตามลงไป ทิ้งไว้ 10-15 นาที ดื่มวันละสองครั้ง  ห้ามดื่มชารากชะเอมหากต้องได้รับสเตียรอยด์หรือมีปัญหาเกี่ยวกับตับ ส่วนผสมที่ใช้เช่น  glycyrrhiza (สารสกัดจากรากชะเอม) อาจก่อให้เกิดผลข้างเคียงต่อบางคนได้ ลองมองหา DGL หรือ deglycyrrhizinated licorice (รากชะเอมที่สกัด glycyrrhiza ออกแล้ว) ตามร้านอาหารสุขภาพหรือร้านขายยา ซึ่งจะมีประสิทธิภาพเท่าเทียมกัน ใบไทม์นั้นถูกใช้ในหลายประเทศเช่น เยอรมัน สำหรับรักษาโรคทางเดินหายใจหลายประเภท ใบไทม์ช่วยผ่อนคลายกล้ามเนื้อคอและลดเสมหะ ต้มน้ำให้เดือดและเทน้ำรวมกับใบไทม์ที่ตำแล้ว 2 ช้อนชา ทิ้งไว้ 10 นาที แล้วกรองก่อนดื่ม  เติมน้ำผึ้งและมะนาวเพื่อช่วยให้ชุ่มคอมากขึ้น และยังช่วยให้รสชาติดีขึ้นอีกด้วย อย่าบริโภคน้ำมันใบไทม์ ใช้ใบไทม์สดหรือตากแห้งแล้ว หากไม่มียาแก้ไอติดตัวหรือไม่ชอบยาอมแก้ไอ ก็สามารถชุ่มคอและแก้ไอได้ด้วยการอมลูกอม  อาการไอแห้งๆ ที่ไม่มีเสมหะนั้นสามารถหยุดได้ด้วยลูกอมเกือบทุกชนิด ลูกอมทำให้ผลิตน้ำลายมากขึ้นทำให้กลืนน้ำลายบ่อยขึ้นซึ่งช่วยลดอาการไอ แต่หากไอมีเสมหะ ลูกอมรสมะนาวจะได้ผลดีกว่า  ลูกอมใช้แก้ไอสำหรับเด็กอายุ 6 ขวบขึ้นไป อย่าให้ลูกอมหรือยาอมกับเด็กอายุต่ำกว่า 3 ปี จะทำให้ติดคอได้ ขมิ้นเป็นยาแก้ไอแผนโบราณที่คนมากมายพบว่าแก้ไอได้ผล ลองผสมผงขมิ้นครึ่งช้อนชากับนมอุ่นหนึ่งแก้ว และก็สามารถลองผสมผงขมิ้นกับน้ำผึ้ง 1 ช้อนชาสำหรับไอไม่มีเสมหะ ในการชงชาขมิ้นนั้น ให้ใส่ผงขมิ้น 1 ช้อนโต๊ะลงในน้ำเดือด 4 ถ้วยตวง ทิ้งไว้สักพักแล้วค่อยกรอง ผสมเข้ากับน้ำมะนาวและน้ำผึ้งเพื่อเพิ่มประสิทธิภาพในการแก้ไอ. ขิงช่วยละลายเสมหะ ทั้งขิงและเปปเปอร์มิ้นต์สามารถลดความระคายเคืองในลำคอที่ทำให้ไอ เติมน้ำผึ้งในส่วนผสมนี้เพิ่มเพิ่มประสิทธิภาพ  เติมขิงสับ 3 ช้อนโต๊ะ และ เปปเปอร์มิ้นต์แห้ง 1 ช้อนโต๊ะต่อน้ำ 4 ถ้วยตวง ต้มน้ำจนเดือดแล้วลดอุณหภูมิลง เคี่ยวจนน้ำข้นแล้วกรองน้ำ ทิ้งไว้สักสองสามนาที แล้วจึงเติมน้ำผึ้ง 1 ถ้วย คนจนเข้ากันดี ดื่ม 1 ช้อนโต๊ะทุกๆ สองสามชั่วโมง สามารถเก็บไว้ได้ถึง 3 อาทิตย์  สามารถเติมลูกอมเปปเปอร์มิ้นต์ 1 เม็ดลงในน้ำมะนาว แล้วนำไปอุ่นบนเตาจนละลาย ลองเติมน้ำผึ้งเข้าไปด้วย เติมน้ำผึ้ง 1 ช้อนโต๊ะ(15 มล.) ลงในส่วนผสมนี้และคนให้เข้ากัน น้ำมันหอมระเหยรวมกับไอน้ำจะช่วยให้หายใจเอาน้ำมันเข้าไปและได้ประโยชน์จากมัน ลองทีทรีออยล์และน้ำมันยูคาลิปตัสดูสิ ทั้งสองอย่างนั้นเป็นที่รู้จักดีเรื่องช่วยบรรเทาและเปิดทางเดินหายใจ และยังประกอบด้วยสารต้านไวรัส สารต้านแบคทีเรีย และสารต้านอาการอักเสบที่ช่วยต่อกรกับไวรัสและแบคทีเรีย  ต้มน้ำจนเดือดแล้วเทใส่ชาม ปล่อยให้เย็นสัก 1 นาที หยดทีทรีออยล์ 3 หยดและน้ำมันยูคาลิปตัส 1-2 หยด คนเข้าด้วยกัน โน้มตัวเหนือชามและคลุมหัวด้วยผ้าขนหนูเพื่อกักไอน้ำ หายใจลึกๆ 5-10 นาที 2-3 ครั้งต่อวัน ระวังไม่โน้มเข้าไปใกล้น้ำมากเกินไปจะทำให้แสบหน้าจากไอน้ำ  อย่าบริโภคทีทรีออยล์ เมื่อเข้าสู่ร่างกายจะกลายเป็นพิษ หากชอบยาแก้ไอสำหรับผู้ใหญ่เท่านั้นล่ะก็ สามารถผสมวิสกี้เล็กน้อยลงในถ้วยน้ำมะนาว ถึงแม้ว่าแอลกอฮอล์จะไม่มีผลอะไรกับอาการไอ แต่ก็จะช่วยให้ผ่อนคลายได้  ผสมวิสกี้เบอร์เบิน 60 มล. กับ น้ำมะนาว 60 มล. และ น้ำเปล่า 60-125 มล. ในถ้วยที่ใช้กับไมโครเวฟได้ อุ่นในไมโครเวฟ 45 วินาที คนน้ำผึ้ง 1 ช้อนโต๊ะ (15 มล.) ลงในส่วนผสมและไมโครเวฟต่ออีก 45 วินาที หากมีอาหารไอจากหวัดหรือไข้หวัดใหญ่ ควรลองทำยาพื้นบ้านเกาหลีสูตรนี้ดู มันประกอบไปด้วยพุทราแห้งกับเครื่องเทศ น้ำผึ้ง และส่วนประกอบที่มีประโยชน์อีกหลายชนิด  ผสมพุทราแห้ง(ฝาน) 25 ชิ้น, สาลี่ 1 ผลใหญ่ (หั่นสี่ชิ้นและแกะเมล็ดแล้ว), ขิงฝาน 3 นิ้ว (7.6 ซม.) 1 ชิ้น, อบเชยแท่ง 2-3 แท่ง และน้ำ 2.8 ลิตรใส่กระทะก้นลึกใบใหญ่ ปิดฝาแล้วตั้งไฟกลางค่อนข้างแรง รอจนเริ่มเดือด ลดไฟเป็นระดับกลางเกือบต่ำแล้วปล่อยให้ตุ๋นไปอีก 1 ชั่วโมง กรองน้ำและแยกส่วนที่เหลือทิ้ง เติมน้ำผึ้ง 1 ถึง 2 ช้อนโต๊ะ (15 ถึง 30 มล.) เพื่อเพิ่มความหวานให้ชา แล้วมีความสุขกับยาถ้วยอุ่นๆ ที่จะช่วยให้ชุ่มคอและแก้ไอได้ในไม่กี่นาที หนึ่งในเรื่องง่ายๆ ที่เราจะทำได้ก็คือลองผ่อนคลายร่างกายและหายใจเข้าลึกๆ น้ำเกลือนั้นถูกใช้แก้อาการระคายคอ แต่ก็สามารถนำมาใช้รักษาอาการไอได้ด้วยการช่วยลดอาการบวมและลดการเกิดเสมหะ ผสมเกลือ ¼ หรือครึ่งช้อนโต๊ะในน้ำอุ่น 30 มล. คนให้ละลายจนหมด แล้วกลั้วคอสัก 15 วินาที บ้วนทิ้งแล้วทำซ้ำจนน้ำหมด น้ำส้มสายชูแอปเปิลไซเดอร์เป็นวิธีที่ดีในการแก้ไอโดยไม่ใช้ยา คุณนำมันมาอุ่นแล้วดื่มเหมือนชาโดยเติมน้ำผึ้งสักหนึ่งช้อนชา หรือดื่มเย็นๆ กับน้ำแอปเปิล ยาลดอาการคัดจมูกจะช่วยบรรเทาอาการไอด้วยการลดน้ำมูกและทำให้เสมหะในปอดกับทางเดินหายใจอื่นๆ แห้ง เราสามารถใช้ยาลดอาการคัดจมูกได้หลายแบบ เช่น แบบยาเม็ด, ยาน้ำ, ยาพ่นจมูก  มองหายาเม็ดและยาน้ำที่มี ฟีนิลเอฟรีน (phenylephrine) และ ซูโดอีเฟดรีน (pseudoephedrine) เป็นส่วนประกอบหลัก การใช้ยาลดอาการคัดจมูกเกินขนาดจะก่อให้เกิดความแห้งซึ่งเป็นต้นเหตุของอาการไอแบบไม่มีเสมหะ ใช้ยาพ่นจมูกเพียง 2-3 วันเท่านั้น หากใช้เกินกว่านั้นอาจก่อให้เกิดการคั่งมากขึ้นได้ จากผลสะท้อนกลับของยา ร่างกายของเราจะดื้อยาลดอาการคัดจมูกหากใช้เกินขนาด ลองอมยาอมเมนทอลดู เพราะอาจมีประสิทธิภาพสูงสุด ยาอมพวกนี้จะทำให้คอชา ป้องกันปฏิกิริยาไอ และช่วยแก้อาการไอต่อเนื่องของเราได้เร็วขึ้น  สำหรับอาการไอแบบมีเสมหะ ยาอมจากใบฮอร์ฮาวด์ (horehound) จะช่วยได้ดีที่สุด ฮอร์ฮาวด์คือสมุนไพรรสขมอมหวานที่มีตัวยาลดเสมหะ ซึ่งจะขับเสมหะได้เร็วขึ้น ช่วยให้อาการไอหายเร็วขึ้น หญิงมีครรภ์ไม่ควรบริโภคฮอร์ฮาวด์  สำหรับอาการไอไม่มีเสมหะ ให้ใช้ยาอมสลิปเปอรี่ เอล์ม (slippery elm) ยาอมนี้ทำมาจากเปลือกไม้ของต้นสลิปเปอรี่ เอล์ม ส่วนประกอบของวัตถุดิบนี้จะเคลือบลำคอและจำกัดปฏิกิริยาไอและหยุดอาการไอแห้งๆ ได้ หญิงมีครรภ์และผู้ให้นมแม่ไม่ควรบริโภคสลิปเปอรี่เอล์ม ยาทาอกทั่วไป (เช่น วิคส์) ประกอบไปด้วยเมนทอลหรือการบูรซึ่งจะช่วยหยุดอาการไอทั้งแบบแห้งและแบบมีเสมหะ  ยาทาเหล่านี้ควรใช้ทาเท่านั้น อันตรายหากใช้บริโภค อย่าใช้ยาทาอกกับเด็กแรกเกิด ยาแก้ไอทั่วไปนั้นดีที่สุดในการแก้อาการไอแบบมีเสมหะที่มักเกิดขึ้นกลางดึก  ยาบรรเทาอาการไอนั้นหยุดเสมหะที่ก่อให้เกิดอาการไอและสั่งการสมองของเราไม่ให้เกิดปฏิกิริยาไอ ซึ่งก็เป็นเรื่องดีหากเราต้องการหยุดไอชั่วคราวเพื่อนอนตอนกลางคืนหรือเพราะเหตุผลอื่น แต่เราไม่ควรพึ่งยาบรรเทาอาการไอในการรักษาโรคที่ทำให้เกิดการไอเพราะยานั้นจะทำให้เสมหะขังอยู่ในปอด เพิ่มความเสี่ยงที่จะก่อให้เกิดการติดเชื้อแบคทีเรีย มองหายาบรรเทาอาการไอที่ประกอบด้วย เดกซ์โทรเมทอร์แฟน (dextromethorphan), ฟอลโคดีน (pholcodine), or ตัวยาแก้แพ้ แอนตี้ฮีสตามีน (antihistamines) ควรระมัดระวังในการใช้ยาหากไอเป็นหลัก ตัวยาแก้แพ้ แอนตี้ฮีสตามีน (antihistamines) และ ลดอาการคัดจมูก (decongestants) ในยาแก้ไอนั้นจะทำให้เสมหะแห้งแข็ง ทำให้กำจัดออกจากทางเดินหายใจยากขึ้น  อย่าให้เด็กอายุต่ำกว่า 4 ขวบกินยาแก้ไอ ยาขับเสมหะนั้นจะลดขนาดเสมหะจนเราสามารถไอออกมาได้ ยาขับเสมหะนั้นเหมาะมากหากมีอาการไอที่เสมหะข้น อย่าให้เด็กอายุต่ำกว่า 4 ขวบกินยาขับเสมหะ อาจทำให้เกิดผลข้างเคียงร้ายแรง
สูดไอน้ำอุ่น. เปลี่ยนวิธีไอ. ขจัดสิ่งระคายเคืองในทางเดินหายใจ. ใช้น้ำผึ้ง. ดื่มชารากชะเอม. ลองชาใบไทม์. อร่อยไปกับลูกอมสักเม็ด. ลองขมิ้น. ละลายเปปเปอร์มินต์กับขิงในน้ำมะนาว. ลองน้ำมันหอมระเหย. ทำยาแก้ไอจากวิสกี้เบอร์เบิน. ลองสูตรยาพื้นบ้านจากเกาหลี. กลั้วคอด้วยน้ำเกลือ. ลองน้ำส้มสายชูแอปเปิลไซเดอร์. ใช้ยาลดอาการคัดจมูก. ลองยาอมแก้ไอ. ใช้ยาทาอก. ใช้ยาแก้ไอ. ใช้ยาขับเสมหะ.
https://www.wikihow.com/Get-Rid-of-a-Cough-Fast https://www.wikihow.com/Get-Rid-of-a-Cough-Fast https://www.wikihow.com/Get-Rid-of-a-Cough-Fast
Getting Rid of Your Cough Other Ways Using Natural Cough Remedies Getting Rid of Your Cough with Medicine